Diari Oficial de la Generalitat Valenciana


Sumari del DOGV 9905, del 31-07-2024 (2024/7665)

RESOLUCIÓ de 18 de juliol de 2024, de la directora general de Personal, per la qual es declara parcialment desert el concurs de trasllats específic per a la provisió de diverses places bàsiques amb característiques específiques de personal estatutari sanitari de la categoria professional de facultatiu o facultativa especialistes d'institucions sanitàries dependents de la Conselleria de Sanitat convocat per Resolució de 30 d'abril de 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9905

Data del DOGV
:   31-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7665

CVE
:   TDVG-P-0718-3962

Data del document
:   18-07-2024

Organisme emissor
:   Conselleria de Sanitat

Tipus de document
:   Resolució

Per Resolució de 30 d'abril de 2024, de la directora general de Personal, es va convocar un concurs de trasllats específic per a la provisió de diverses places bàsiques amb característiques específiques de personal estatutari sanitari de la categoria professional de facultatiu o facultativa especialistes d’institucions sanitàries dependents de la Conselleria de Sanitat (DOGV 9841, 30.05.2024), que s'especifiquen en l'annex I, el qual inclou places bàsiques amb característiques específiques vacants de l’especialitat de medicina nuclear.

De conformitat amb la base *3*  de la convocatòria, el termini de presentació de sol·licituds per a la participació en el concurs de trasllats específic es va iniciar el 4 de maig de 2024 i va finalitzar el 24 de maig de 2024. Transcorregut este termini de presentació de sol·licituds, s'ha comprovat que únicament Raquel Sánchez Vaño ha presentat dins del mateix una sol·licitud de participació en l'especialitat de medicina nuclear.

Posteriorment, en data 11 de juny de 2024, dins del termini comprés des de l'endemà de la publicació de la convocatòria i fins a l'últim dia del termini per a formular reclamacions contra la puntuació provisional del concurs, Raquel Sánchez Vaño desistix de la seua participació en el concurs de trasllats específic.

Per Resolució de 16 de juliol de 2024, de la directora general de Personal, es declara el desistiment irrevocable de Raquel Sánchez Vaño de la seua participació en este concurs de trasllats específic.

Per tot això, de conformitat amb el que es disposa en la base 6 de la convocatòria, en virtut de la competència atribuïda per l'article 17 del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat (DOGV 9661, 14.08.2023),

RESOLC

Declarar parcialment desert el concurs de trasllats específic per a la provisió de diverses places bàsiques amb característiques específiques vacants de facultatiu o facultativa especialistes d'institucions sanitàries dependents de la Conselleria de Sanitat, convocat per Resolució de 30 d'abril de 2024, de la directora general de Personal (DOGV 9841, 30.05.2024) per a l'especialitat de medicina nuclear, per falta de persones sol·licitants.

La present resolució definitiva, que posa fi a la via administrativa, podrà ser impugnada per la persona interessada mitjançant la interposició del recurs contenciós administratiu davant el jutjat contenciós administratiu que corresponga, en el termini de dos mesos, comptats a partir de l'endemà de la publicació, de conformitat amb el que es disposa en l'article 123 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, o potestativament, podrà interposar recurs de reposició, en el termini d'un mes des de l'endemà de la publicació, davant la Direcció General de Personal, de conformitat amb els articles 123 i 124 de la referida Llei 39/2015 d'1 d'octubre, del procediment administratiu comú de les administracions públiques.

Tot això sense perjuí que s'utilitze qualsevol altre recurs que s'estime convenient.

  

València, 18 de juliol de 2024

María Amparo Pinazo Gamir

Directora general de Personal